Es Slowenische woa seit jehea vün Eiflüssn ausgsetzt, friara voa oim vom Boarischn,  Hochdeitschn, Furlanischn, Venezianisch-Italienischn, Dalmatanisch- und Istrisch-Romanischn, Ungarischn und (Seabo-)Krowodischn. Gonz am Ofong, zua Zeit vom Protoslowenischn, hots a illyrische und keltische Eiflüsse gebn, wobei die meistn vo de Eiflüsse woi üba die Romanen an die Slawn weitagebn woadn san. De gonz oidn Eiflüsse san vo oim in Oatsbezeichnungen sche zum seng, zum Beispü in Karavanke ("Karawankn") und Kranjska ("Krain").